Sneɣ tt, mi tebɣa ad d-tini kra ad t-id-tini, ma ur tebɣi, lukan ad teddzeḍ iḍ d wass ur d-yensir kra ɣur-s. alami d asmi tewweḍ leɛfu n Rebbi, qqimeɣ deg uxxam-is kra n wussan mi tɛedda temṭelt. Lliɣ tteqeɛɛideɣ kra n yisenduqen iqdimen s ways I teččur texxamt-is, ɣliɣ-d ɣef ugerruj-a I lam-d-qqareɣ, ufiɣ gar waṭas n tektabin I teffer, terna fell-sent iceṭṭiḍen. Mi t-walaɣ, fehmeɣ timsal, ssneɣ-d setti akken werǧin i tt-ssineɣ uqbel.